กระแสคลั่ง Harry Potter ในอเมริกา
ในขณะที่ Harry Potter ตอนที่ห้า กำลังผจญภัยให้ความบันเทิงอยู่ตามโรงภาพยนตร์ทั่วโลก Harry Potter and the Deathly Hallows ซึ่งเป็นตอนที่เ
ตามประเพณีที่ทำกันมานั้น จะมีเสียงนับถอยหลังเมื่อใกล้เวลาเที่ยงคืนของบรรดาแฟนๆที่ไปรออยู่หน้าร้านหนังสือเพื่อจะคว้า Harry Potter ที่สั่งล่วงหน้าไว้ และในคืนวันศุกร์ที่ 20 กรกฎาคมนี้ สภาพหน้าร้านหนังสือทั่วไปในอเมริกาก็จะเป็นเช่นนี้อีกครั้งหนึ่ง แฟนๆบอกว่ารู้สึกตื่นเต้นมาก และชอบทั้งวิธีเขียน และตัวละครในเรื่อง ยอดขายหนังสือชุดนี้นับตั้งแต่ ตอนหนึ่งจนถึงตอนหก เวลานี้สูงกว่า 325 ล้านเล่มแล้ว และแปลออกมาเป็นภาษาต่างๆแล้วมากกว่า 60 ภาษาทั่วโลก จึงไม่ต้องสงสัยเลยว่า จะมีผู้คนนับล้านๆคนที่ใจจดใจจ่ออยากจะรู้ว่า อนาคตของพ่อมดน้อยคนนี้ในตอนที่เจ็ด ซึ่งเป็นตอนสุดท้ายจะเป็นอย่างไร ผู้อำนวยการฝ่ายสินค้าของ บริการขายหนังสือทางอินเทอร์เน็ต บอกว่า เก็บหนังสือ Harry Potter ตอนสุดท้ายไว้ในบริเวณที่กั้นไว้เป็น พิเศษ มียามตรวจการณ์ 24 ชม. เป็นประจำทุกวัน พนักงานที่มีบัตรประจำตัวพิเศษเท่านั้นที่จะเข้าไปในบริเวณนี้ได้ เพื่อบรรจุหนังสือลงกล่องสำหรับส่งออกไปให้ลูกค้า แม้  ผู้แสดงเป็นพ่อมดน้อยมาห้าตอนแล้ว ยังไม่ทราบเลยว่า ชะตาชีวิตของ Harry จะเป็นอย่างไรในตอนสุดท้าย แต่สำหรับผู้ที่อยากจะรู้โดยไม่รออ่านหนังสือ มีรายงานข่าวว่า มีคนที่ได้หนังสือล่วงหน้าถ่ายภาพหน้าหนังสือซึ่งหนากว่า 700 หน้า และนำขึ้นเว็บไซท์บางแห่งให้ได้อ่านกันแล้ว บางคนที่ไม่อยากออกแรงมากขนาดนั้น ก็อ่านการวิจารณ์หนังสือเล่มนี้ในนสพ.  กันแทนที่ รายงานข่าวกล่าวไว้ด้วยว่า สำนักพิมพ์ Scholastic Corp ซึ่งเป็นผู้พิมพ์และผู้จำหน่ายในอเมริกา ได้ยื่นฟ้องร้านค้าที่ขายหนังสือเล่มนี้ก่อนกำหนดแล้วด้วย มีคำขอร้องแฟนๆของหนุ่ม Harry Potter ออกมาว่า อย่าไปสนใจกับข้อมูลผิดๆในอินเทอร์เน็ต แต่ถ้าได้อ่านหนังสือแล้ว ก็อย่าเปิดเผยพล๊อทเรื่องให้คนอื่นทราบ เพราะจะไปทำลายความตั้งใจของคนที่รอจะอ่านหนังสือในวันคืนวันศุกร์นี้ อย่าง หนุ่มสาวคู่หนึ่งที่รัฐโอเรกอน ซึ่งจะแต่งงานกันในวันศุกร์นี้ และก็เป็นแฟน Harry Potter ทั้งคู่ เลยกะเวลาแต่งงานและงานเลี้ยงให้เลิกพอดีกับเวลาที่จะแวะไปรับหนังสือมาอ่าน ก็คงจะเป็นคืนวันฮันนีมูนที่น่าจดจำทีเดียว และก็คงจะมีอีกไม่น้อย ที่สั่งหนังสือไว้ล่วงหน้า แต่กำลังห่วงหน้าพะวงหลัง เพราะยังอ่านตอนที่หกไม่จบ และหนังตอนที่ห้าที่ออกมาก็ยังไม่ได้ดู ก็ทำให้นึกถึงคำขวัญของร้านหนังสือแห่งหนึ่งที่ว่า